CELEX: 52017PC0726
Language: hr
Date: 2017-12-04
Title: Prijedlog ODLUKE VIJEĆA o stajalištu koje u ime Europske unije treba donijeti u Zajedničkom odboru EGP-a o izmjeni Priloga XX. (Okoliš) Sporazumu o EGP-u

EUROPSKA KOMISIJA
            Bruxelles, 4.12.2017.
            COM(2017) 726 final
            2017/0321(NLE)
            Prijedlog
            ODLUKE VIJEĆA
            o stajalištu koje u ime Europske unije treba donijetiu Zajedničkom odboru EGP-a o izmjeni Priloga XX. (Okoliš) Sporazumu o EGP-u
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               ·Razlozi i ciljevi prijedloga
            
            
               Nacrtom odluke Zajedničkog odbora EGP-a (priloženim predloženoj odluci Vijeća) želi se izmijeniti Prilog XX. (Okoliš) Sporazumu o EGP-u kako bi se u njega uključila Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima
                  1
               .
            
            
               ·Dosljednost s postojećim odredbama politike u određenom području
            
            
               Priloženim nacrtom odluke Zajedničkog odbora postojeća politika EU-a proširuje se na države EFTA-e koje su članice EGP-a (Norveška, Island i Lihtenštajn). 
            
            
               ·Dosljednost u odnosu na druge politike Unije
            
            
               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja. 
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               ·Pravna osnova
            
            
               Zakonodavstvo koje se treba uključiti u Sporazum o EGP-u temelji se na članku 192. stavku 1. Ugovora o funkcioniranju Europske unije.
            
            
               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije. 
            
            
               Europska služba za vanjsko djelovanje u suradnji s Komisijom Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Europska služba za vanjsko djelovanje se nada da će ga moći što prije iznijeti u Zajedničkom odboru EGP-a.
            
            
               ·Supsidijarnost (za neisključivu nadležnost) 
            
            
               Prijedlog je u skladu s načelom supsidijarnosti iz sljedećeg razloga: 
            
            
               cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije. 
            
            
               
                  Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup. 
               
            
            
               ·Proporcionalnost
            
            
               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.
            
         
         
            
               ·Odabir instrumenta
            
            
               
                  U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u. 
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               ·Prikupljanje i primjena stručnih znanja
            
            
               Nije primjenjivo. 
            
            
               ·Procjena učinka
            
            
               Nije primjenjivo. 
            
            
               4.UTJECAJ NA PRORAČUN
            
            
               Ne očekuje se da će uključivanje Direktive (EU) 2016/802 u Sporazum o EGP-u imati utjecaj na proračun.
            
            
               5.OSTALI DIJELOVI
            
            
               Glavne prilagodbe koje je zatražila EFTA 
            
            
               Relevantna odredba
            
            
               Članak 2. točka (n)
            
            
               Obrazloženje
            
            
               Island je klasificiran kao najudaljenija regija u skladu s Direktivom Vijeća 1999/32/EZ
                  3
                nakon njezina uključivanja u Sporazum o EGP-u (vidjeti odluke Zajedničkog odbora EGP-a br. 90/2001
                  4
                i br. 49/2006
                  5
               ). Budući da Direktiva (EU) 2016/802 zamjenjuje Direktivu 1999/32/EZ te se zadržavaju izuzeća za najudaljenije regije EU-a, u novu Direktivu također bi trebalo prenijeti prilagodbu u pogledu statusa Islanda. Stoga se prilagodbom predviđa uključivanje Islanda u definiciju „najudaljenijih regija” za potrebe Direktive (EU) 2016/802.
            
            
               2017/0321 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje u ime Europske unije treba donijeti
                  u Zajedničkom odboru EGP-a o izmjeni Priloga XX. (Okoliš) Sporazumu o EGP-u
            
            
               VIJEĆE EUROPSKE UNIJE,
            
         
         
            
               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
            
            
               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  6
               , a posebno njezin članak 1. stavak 3.,
            
            
               uzimajući u obzir prijedlog Europske komisije,
            
            
               budući da:
            
            
               (1)Sporazum o Europskom gospodarskom prostoru
                  7
                („Sporazum o EGP-u”) stupio je na snagu 1. siječnja 1994.
            
            
               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XX. (Okoliš) Sporazumu o EGP-u.
            
            
               (3)Direktiva (EU) 2016/802 Europskog parlamenta i Vijeća
                  8
                treba se uključiti u Sporazum o EGP-u.
            
            
               (4)Prilog XX. (Okoliš) Sporazumu o EGP-u trebalo bi stoga na odgovarajući način izmijeniti. 
            
            
               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,
            
            
               DONIJELO JE OVU ODLUKU: 
            
            
               Članak 1.
            
            
               Stajalište koje treba donijeti, u ime Unije, u Zajedničkom odboru EGP-a o predloženoj izmjeni Priloga XX. (Okoliš) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 132, 21.5.2016., str. 58.
               
               
                  
                     (2)
                  
                        SL L 305, 30.11.1994., str. 6.–8.
               
               
                  
                     (3)
                  
                        SL L 121, 11.5.1999., str. 13.
               
               
                  
                     (4)
                  
                        SL L 251, 20.9.2001., str. 15.
               
               
                  
                     (5)
                  
                        SL L 175, 29.6.2006., str. 99.
               
               
                  
                     (6)
                  
                        SL L 305, 30.11.1994., str. 6.
               
               
                  
                     (7)
                  
                        SL L 1, 3.1.1994., str. 3. 
               
               
                  
                     (8)
                  
                        Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima (SL L 132, 21.5.2016., str. 58.).
               
            
      
    ---documentbreak--- 
      
         
               EUROPSKA KOMISIJA
            Bruxelles,4.12.2017.
            COM(2017) 726 final
            PRILOG
            
            Prijedlogu odluke Vijeća
            o stajalištu koje u ime Europske unije treba donijeti u Zajedničkom odboru EGP-a o izmjeni Priloga XX. (Okoliš) Sporazumu o EGP-u
            
               
         
         
            
               PRILOG
               
                  ODLUKA ZAJEDNIČKOG ODBORA EGP-a br. .../2017
               
                  od 
               
                  o izmjeni Priloga XX. (Okoliš) Sporazumu o EGP-u
            
            
               ZAJEDNIČKI ODBOR EGP-a,
            
            
               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            
            
               budući da:
            
            
               (1)Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima
                  1
                treba se uključiti u Sporazum o EGP-u.
            
            
               (2)Direktivom (EU) 2016/802 stavlja se izvan snage Direktiva Vijeća 1999/32/EZ
                  2
               , koja je uključena u Sporazum o EGP-u i koja se stoga treba isključiti iz njega.
            
            
               (3)Prilog XX. Sporazumu o EGP-u trebalo bi stoga na odgovarajući način izmijeniti,
            
            
               DONIO JE OVU ODLUKU:
            
            
               Članak 1.
            
            
               U Prilogu XX. Sporazumu o EGP-u tekst točke 21.ad (Direktiva Vijeća 1999/32/EZ) zamjenjuje se sljedećim:
            
            
               „32016 L 0802: Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima (SL L 132, 21.5.2016., str. 58.).
            
            
               Za potrebe ovog Sporazuma odredbe Direktive sadržavaju sljedeću prilagodbu:
            
            
               U članku 2. točki (n) nakon teksta „članku 349. UFEU-a” umeće se tekst „, i Island, u odnosu na svoje cijelo državno područje”.”
            
            
               Članak 2.
            
            
               Vjerodostojni su tekstovi Direktive (EU) 2016/802 na islandskom i norveškom jeziku koji se objavljuju u Dodatku o EGP-u Službenom listu Europske unije.
            
            
               Članak 3.
            
            
               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*.
            
            
               
                  3Članak 4.
            
            
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
            
         
         
            
               Sastavljeno u Bruxellesu
            
            
               
                     Za Zajednički odbor EGP-a
               
               
                     Predsjednik
                     
                     
                     
                     Tajnici
                     Zajedničkog odbora EGP-a
                     
               
            
         
         
            
                  
                     (1)
                  
                        SL L 132, 21.5.2016., str. 58.
               
               
                  
                     (2)
                  
                        SL L 121, 11.5.1999., str. 13.
               
               
                  
                     (3)
                  *
                        [Ustavni zahtjevi nisu navedeni.] [Ustavni su zahtjevi navedeni.]